**CENU APTAUJAS**

**NOLIKUMS**

**“Daudzgadīgo stādījumu kopšana pavasara sezonā Īslīces pagasta Rītausmu parkā”,**

**identifikācijas numurs BAP/2-1/2025/28**

Bauskā, Bauskas novadā Nolikuma datums ir pievienotā elektroniskā paraksta

un laika zīmoga datums

1. **Pasūtītājs**

|  |  |
| --- | --- |
| **Nosaukums** | Bauskas novada pašvaldības iestāde  “Bauskas apvienības pārvalde” |
| **Juridiskā adrese** | Uzvaras iela 6, Bauska, Bauskas nov.,  LV-3910 |
| **Reģistrācijas numurs** | 50900038281 |

1. **Iepirkuma priekšmets**

Daudzgadīgo stādījumu kopšana un apdobju veidošana Īslīces pagasta Rītausmu parkā, saskaņā ar tehnisko specifikāciju (Nolikuma 1.pielikums).

1. **Identifikācijas numurs**: **BAP/2-1/2025/28**
2. **Kontaktpersona:**
   1. Bauskas apvienības pārvaldes Īslīces pagasta nodaļas vadītāja Kristīne Latve Tel.29359677, e-pasts: [kristine.latve@bauskasnovads.lv](mailto:kristine.latve@bauskasnovads.lv)
3. **Piedāvājumu iesniegšana, iesniegšanas veids un termiņš:** 
   1. Pretendents iesniedz vienu piedāvājumu. Piedāvājumu variantu iesniegšana nav pieļaujama un ir par pamatu pretendenta piedāvājuma noraidīšanai;
   2. Iepirkuma priekšmets netiek dalīts daļās. Pretendents piedāvājumu iesniedz par visu iepirkuma priekšmeta apjomu.
   3. Pretendents savu piedāvājumu iesniedz **elektroniski līdz 2025. gada 20.martam plkst. 12:00**, nosūtot uz e-pasta adresi: [bauska.parvalde@bauskasnovads.lv](mailto:bauska.parvalde@bauskasnovads.lv) .
   4. Pretendents piedāvājumu paraksta ar drošu elektronisko parakstu un laika zīmogu vai iesniedz elektroniskus papīra formas dokumentu faksimilattēlus ar visām oriģināla dokumenta grafiskajām un citām īpatnībām. Ja iesniegti oriģināla papīra dokumenta faksimilattēli, Pretendentam pēc Pasūtītāja pieprasījuma vienas dienas laikā jāiesniedz oriģinālie papīra formas dokumenti.
   5. Pretendents tiesīgs iesniegt šifrētus dokumentus. Ja iesniegti šifrēti dokumenti, Pretendents ne vēlāk kā 30 minūšu laikā pēc piedāvājumu iesniegšanas termiņa beigām Pasūtītāja kontaktpersonai nosūta derīga elektroniska atslēga vai parole šifrētā dokumenta atvēršanai.
4. **Līguma nosacījumi:**
   1. Plānotā līgumcena 3806,00 EUR bez PVN. **Ja Pretendenta piedāvātā kopējā cena pārsniegs Pasūtītāja finanšu iespējas, tad Pasūtītājs ir tiesīgs samazināt darbu apjomu.**
   2. Līguma izpildes laiks un vieta saskaņā ar Tehnisko specifikāciju (Nolikuma 1.pielikums).
   3. Līgums ar pēcapmaksu. Apmaksa tiek veikta 10 (desmit) darba dienu laikā pēc Darba nodošanas - pieņemšanas akta abpusējas parakstīšanas dienas un strukturēta elektroniskā rēķina saņemšanas, pārskaitot naudu Izpildītāja norādīto bankas kontu;
5. **Prasības pretendentam**
   1. Pretendents ir fiziskā vai juridiskā persona, kura līdz līguma slēgšanas dienai ir reģistrēta, licencēta un/vai sertificēta atbilstoši attiecīgās valsts normatīvo aktu prasībām, tiesīga nodarboties ar komercdarbību un veikt Pasūtītājam nepieciešamo piegādi.
   2. Pretendentam ir pieredze līdzvērtīgu darbu veikšanā pēdējo 3 gadu laikā (2022.-2024.gads un 2025.gadā līdz piedāvājuma iesniegšanai) vismaz vienā objektā. Par līdzvērtīgu tiks uzskatīta darba pieredze vismaz 600m2 dobju apkopšanā vai veidošanā, viena līguma ietvaros.
6. **Iesniedzamie dokumenti:**
   1. Pieteikums dalībai cenu aptaujā, atbilstoši 2.pielikumam;
   2. Finanšu piedāvājums, atbilstoši 3.pielikumam.
   3. Pretendenta pieredze līdzvērtīgu darbu veikšanā, atbilstoši 4.pielikumam.
7. **Piedāvājuma izvēles kritērijs**
   1. Piedāvājums ar zemāko cenu, kas pilnībā atbilst tirgus izpētes noteikumiem (gadījumā, ja tiks nolemts piešķirt līguma slēgšanas tiesības).
   2. Vērtējot piedāvājumu, tiek ņemta vērā piedāvājuma kopējā cena bez pievienotās vērtības nodokļa.
   3. Ja tiks saņemti vairāki cenu piedāvājumi par vienādu zemāko Piedāvājuma summu, līguma slēgšanas tiesības tiks piešķirtas Pretendentam ar lielāku pieredzi pēdējo 24.mēnešu laikā. Informācija tiks pieprasīta tikai Pretendentiem ar vienādu zemāko Piedāvājuma summu.

Bauskas novada pašvaldības iestāde

“Bauskas apvienības pārvalde” vadītāja L.Vasiļauska

1.pielikums

**TEHNISKĀ SPECIFIKĀCIJA**

**CENU APTAUJĀ**

**“Daudzgadīgo stādījumu kopšana pavasara sezonā Īslīces pagasta Rītausmu parkā”,**

**identifikācijas numurs BAP/2-1//2025/28**

**Plānotais izpildes laiks** no 2025.gada 31.marta līdz 2025. gada 30.maijam

**Daudzgadīgo stādījumu kopšana teritorijas atrašanās vieta:** Bauskas novads, Īslīces pagasts, Rītausmu parks, Kadastra nr.40680020589

**Pakalpojuma izpildes prasības:**

1. Izpildītājam, pirms uzsāk darbus, jāapseko apstādījumu teritorija un jāvienojas ar Pasūtītāju par veicamo darbu secību un darbu izpildes kalendāro grafiku.
2. Izpildītājam, veicot darbus ir saistoši Pasūtītāja norādījumi un ieteikumi par darba veikšanas secību, tehnoloģiju un kvalitāti.
3. Apstādījumu kopšanas darbi jāorganizē tā lai tie neapgrūtinātu pārvietošanos teritorijas apmeklētājiem ikdienā.
4. Ja Izpildītājs konstatē postījumus vai vandālismu, kas ietekmē kopjamās teritorijas, nekavējoties jāziņo pasūtītāja pārstāvim.
5. Izpildītājs ir tiesīgs izteikt priekšlikumus, ierosinājumus esošo apstādījumu uzlabošanai un atjaunošanai.
6. Izpildītājam izmaksās jāiekļauj visi izdevumi, kas saistīti ar Tehniskajā specifikācijā norādīto darbu izpildi, tai skaitā visi izmantojamie materiāli, darba rīki, transporta izdevumi un darbaspēka izmaksas, nodokļi un nodevas (izņemot PVN nodokli). Nekādas papildus izmaksas darbu izpildes laikā netiek pieļautas.
7. Parka teritorijā pastāvīgi jānodrošina kārtība un tīrība. Beidzot vai pārtraucot darbus, darba vieta sakārtojama, sakopjama- visi atkritumi (dubļi, liekā augsne, plastmasas iepakojumi u.c.) kuri darba procesā rodas, jāsavāc un jāizved no teritorijas, nodrošinot atkritumu utilizāciju.
8. Veicot darbu nepiegružot un nepasliktināt pieguļošās teritorijas stāvokli, tajā skaitā, ceļus, ielas, ietves, apkārtējo vidi (apzaļumojumu).
9. Darba neatbilstības gadījumā jāveic operatīvi pasākumi noteiktā kvalitātes līmeņa nodrošināšanai.
10. Ja paveikto darbu kvalitāte neatbilst prasībām, Pasūtītājs attiecīgo darbu pieņem tad, kad Izpildītājs veicis papildus pasākumus un panācis šī darba kvalitātes atbilstību Pasūtītāja prasībām.
11. Minēto darbu kvalitatīvai veikšanai pakalpojuma sniedzējam jānodrošina nepieciešamie darba rīki, materiāli,tehnika un personāls. Pretendentam jānodrošina tāds nodarbināto cilvēku skaits, lai tie spētu veikt nepieciešamos darbus, norādītajā laika periodā līdz (30.05.2025). Jābūt pieejamam personālam, kas apmācīts darbam ar speciālajiem darba rīkiem - zemes irdināšanas frēzi, miglotāju, dārznieka šķērēm u.c., specializēto tehniku un aprīkojumu. Darbus vada dārznieks, kuram ir zināšanas par ziemciešu, kokaugu un rožu kopšanu, formēšanu un mēslošanu, kā arī prasmes zināšanas pielietot.

**Veicamie darbi (skatīt pielikumu nr.1):**

1. Apstādījumu kopšana (ravēšana, apdobju veidošana, mēslošana)
   1. Ziemciešu un kokaugu apdobju veidošana (atduršana).
   2. Novītušo un noziedējušo ziemciešu apgriešana, sauso lapu noņemšana.
   3. Vīteņaugu formēšana;
   4. Stādījumu dobju attīrīšana no smilšu, lapu sanesumiem.
   5. Dobju regulāra ravēšana visu līguma darbības laiku (vismaz vienu reizi visām dobēm), nepieļaujot nezāļu augšanu.
   6. Lielāko ziemciešu ceru dalīšana un pārstādīšana atbilstoši dobju formai un izmēram.
   7. Dekoratīvo akmeņu seguma atjaunošana. Noņemt visus dekoratīvos akmeņus no dobes, iztīrīt no nezālēm un salikt atpakaļ.
   8. Ziemciešu un kokaugu mēslošana ar katrai augu sugai (rododendri, skuju koki un krūmi, vasarzaļie kokaugi, hortenzijas, rozes un ziemcietes) atbilstošu mēslojumu un daudzumu.
2. Kokaugu formēšana
   1. Kokaugu formēšana atbilstoši šķirnes prasībām, nokaltušo un bojāto koku, krūmu zaru izgriešana. Koku atsaišu un mietiņu atjaunošana.
   2. Kalnu priežu galotņošana 1 reizi.

4. Rožu formēšana

Rožu augu formēšana atbilstoši šķirnes prasībām.

5. Dobju mulčēšana

Dobes mulčēt ar priežu mizu mulču. Mulčas izmērs 5-30 mm.

Pielikums nr.1

**Daudzgadīgo stādījumu kopšana teritorijas zonējums**




Foto no dobēm









